หนูเพิ่งกินยาคุมแบบ21เม็ดไป5เม็ดแล้วไปมีอะไรกับแฟน แล้วกลับมากินยาคุมปกติพอมาดูอีกทีกินยาคุมผิดวันไปหลายเม็ดแบบนี้จะท้องไหมคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ส่วนการทานยาคุมผิดเม็ด ไม่ได้ส่งผลต่อประสิทธิภาพในการป้องกันการตั้งครรภ์แต่อย่างใด เพราะหากเป็นยาคุมกำเนิดชนิดที่มีฮอรโมนเท่ากันในทุกเม็ด สามารถที่จะเลือกทานเม็ดใดก่อนหลังก็ได้ ไม่แตกต่างกันอย่างไรก็ตาม หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 5 วัน ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะ